დურუჯის უღელტეხილი
დურუჯის უღელტეხილი — უღელტეხილი საქართველოსა და რუსეთის (დაღესტანი) საზღვარზე, ყვარლის მუნიციპალიტეტში. მდებარეობს კახეთის კავკასიონის თხემზე, მდინარე დურუჯის სათავეში. სიმაღლე ზღვის დონიდან 2884 მ. აგებულია იურული თიხაფიქლებითა და ქვიშაქვებით. კალთები შემოსილია სუბალპური და ალპური მდელოებით. დურუჯის უღელტეხილი ყვარლის მუნიციპალიტეტს (ფოხალისთავის თხემისა და ჩელთის ხეობის გავლით) საცალფეხო გზით აკავშირებს სამურის აუზთან (დაღესტანი).